सोलोंथाइया सुबुं जिउनि मोनसे गोनांथार बाहागो। बेयाव हिनजावसा एबा हौवासानि जेबो फाराग गैया। सासे गथ’खौ सोलोंथाइया गावगावनि जौगानाय, जेरै- सांग्रां जानाय, गोदान बिथिं सोलोंनाय आरो बुहुमनि सोरगिदिंनि सैथोथिखौ सिनायनाय बुजिनायाव सोलोंथाया मदत खालामो। थार सोलोंथाइया सासे सुबुंखौ माबोरै जिउखौ दाना लानांगौ बेखौ फोरोङो। जर’खायै बुहुमनि नैथि देरसिन जोंनि भारत हादरावबो हिनजावसा सुबुंनि सोलोंथाइ हारा बाङाइथार। आथिखालाव हिनजावसा सोलोंथाइनि बिबांखौ बांहोनायनि सम जाबाय। मानोना सासे हिनजावसायानो देरनानै बिमानि बिबान, नखरनि बिबानखौ फाफ्लियाव आलायना लानो गोनां जायो। सासे आइजो एबा बिमानि बिफावा जोबोर गुवार। अब्ला बे हिनजावसाया गावनि सोलोंथाइ लानाय समावनो थार सोलोंथाइ लाना राफोद साखा फारा जाखानो हायोबा बिनि इयुन नखरारि जेंनाफोरा सुस्रांजानो हायो। बेल’ नङा जोंनि हादराव हिनजावसाफोरनि थार सोलोंथाइया हादरनि फारफ्रोमथिंबो जौगानाय (overall development) गुबै बिफाव लानायाव जाफुंसार जानो हायो।